**Zaključci**

**sa 5. sjednice Školskog odbora Druge gimnazije Varaždin održane u utorak,**

**14. rujna 2021. godine u 14.00 sati, putem ZOOM aplikacije**

**Nazočni članovi Školskog odbora:**

- Valerija Paljak - iz reda osnivača,

- Smiljana Mudri i Višnja Horvat- iz reda nastavnika i stručnih suradnika,

- Marko Hrgar - iz reda radnika.

- Anita Car - iz reda roditelja

**Nenazočni članovi Školskog odbora:**

- Melita Mesarić i Martina Bistrović (opravdala izostanak) -iz reda osnivača,

- Višnja Horvat- iz reda nastavnika i stručnih suradnika.

**Predsjedavatelj sjednice:** predsjednica Valerija Paljak.

**Sjednici prisustvuju:** Zdravka Grđan, ravnateljica, i Marija Kašmo, tajnica koja vodi zapisnik.

**DNEVNI RED:**

1. Prihvaćanje zapisnika s prethodne sjednice (4. sjednica) - referent: predsjednica

2. Davanje prethodne suglasnosti za zasnivanje radnog odnosa – referent: ravnateljica

3. Davanje u zakup školske sportske dvorane – referent: ravnateljica

4. Nalaz o provedenom stručno-pedagoškom nadzoru – referent: ravnateljica

5. Zapisnik o nadzoru prosvjetne inspekcije – referent: ravnateljica

6. Ostala pitanja

**A.1) Prihvaćanje zapisnika s prethodne sjednice (4. sjednica)**

Jednoglasno prihvaćen zapisnik sa 4. sjednice Školskog odbora održane 15. srpnja 2021. godine.

**Ad.2)** **Davanje prethodne suglasnosti za zasnivanje radnog odnosa**

**Jednoglasna O D L U K A**

**I.**

Daje se prethodna suglasnost **za zasnivanje radnog odnosa** **na temelju na temelju članka 107. točka 6. Zakona o odgoju i obrazovanju u osnovnoj i srednjoj školi***(zasnivanje radnog odnosa na temelju Odluke o prednosti pri zapošljavanju Zajedničke prosudbene komisije za raspoređivanje zaposlenika i zbrinjavanje organizacijskih viškova u srednjoškolskim ustanovama Varaždinske županije od 25.8.2021. godine), za:*

* **Anu Čelik,** magistra pedagogije i magistra latinskog jezika i književnosti**,** na radnom mjestu nastavnice latinskog jezika, nepuno radno vrijeme (2 sata nastave tjedno i pripadajuća količina ukupnog radnog vremena), neodređeno vrijeme od 15. rujna 2021. godine.

**II.**

Na temelju suglasnosti iz članka I. ove Odluke ravnateljica Škole donijet će odluku o zasnivanju radnog odnosa te sklopiti ugovor o radu s gore imenovanom.

### **Ad.3) Davanje u zakup školske sportske dvorane**

**Jednoglasna O D L U K A**

**I.**

Druga gimnazija Varaždin daje u zakup školsku sportsku dvoranu, površine 840 m2, te svlačionicu i sanitarni čvor, tijekom školske godine 2021./22.

Sportska se dvorana daje u zakup u vremenu od 15,00 do 21,00 sat, od ponedjeljka do petka, za sportske treninge i druge obrazovne sadržaje.

Početna cijena zakupnine iznosi 120,00 kn po satu. Škola nije u sustavu PDV-a.

Natječaj je otvoren osam dana od dana objave u Varaždinskim vijestima.

Ponude slati na adresu Škole naslovljene Povjerenstvu za provedbu javnog natječaja uz naznaku – NE OTVARATI.

Ugovor o zakupu zaključit će se s najpovoljnijim ponuditeljem (ponuda koja uz ispunjavanje svih natječajnih uvjeta sadrži i najveći ponuđeni iznos zakupnine).

**II.**

Uvjeti i kriteriji zakupa te iznos zakupnine za športsku dvoranu utvrdit će se ugovorom u skladu s Pravilnikom o uvjetima, kriterijima i postupku za davanje u zakup prostora i opreme te načinu korištenja vlastitog prihoda u školskim ustanovama nad kojima Varaždinska županija ima osnivačka prava te Izmjenama i dopunama Pravilnika, uz suglasnost Varaždinske županije.

**III.**

U Povjerenstvo za provedbu javnog natječaja za zakup dvorane imenuju se:

1. Višnja Horvati - predsjednik

2. Marko Hrgar - član

3. Smiljana Mudri - član

**Ad.4) Nalaz o provedenom stručno-pedagoškom nadzoru**

Članovi Školskog odbora primili na znanje informaciju o nalazu nakon provedenog stručno-pedagoškog nadzora nastavnice Škole.

**Ad.5) Zapisnik o nadzoru prosvjetne inspekcije**

Članovi Školskog odbora primili su na znanje zapisnik o nadzoru prosvjetne inspekcije vezan uz stručno-pedagoški nadzor nastavnice Škole.

Pod točkom Ostala pitanja ravnateljica je informirala prisutne o školskim, pedagoškim i drugim aktivnostima koje su održane, koje su tijeku ili će uslijediti.

Budući da je bio iscrpljen dnevni red i svi su predmeti predviđeni dnevnim redom bili raspravljeni, predsjedavatelj sjednice Školskog odbora zaključio je sjednicu u 14.20 sati.

Zapisničar: Predsjedavatelj sjednice:

Marija Kašmo Predsjednica Školskog odbora:

Valerija Paljak, mag. prim. educ.

KLASA: 003-06/21-01/11

URBROJ: 2186-145-04-21-2

U Varaždinu, 14. rujna 2021.godine